cyanic-selkie/wikianc huggingface dataset:
Херкул Поаро
Питер Устинов
Питер Устинов ја игра улогата на Поаро шест пати, почнувајќи од Смрт на Нил (1978 година). Репризно оваа улога ја има во Зло под сонцето (1982 година) и Состанок со смртта (1988 година). Повторно настапува како Поаро во следните три филма направени за телевизија : Тринаесет на вечера (1985 година), Будалштината на мртовецот (1986 година) и Убиство во три чина(1986 година). Првиот од нив е заснован на Лордот Едвард умира, и е направен од Warner Brothers. Други значајни улоги се на Феј Данавеј и Дејвид Суше како инспектор Јап. Иронично, Дејвид Суше ја има назначено оваа улога како инспектор Јап за „најлош настап во неговата кариера"
Дејвид Суше
Дејвид Суше започнува како истоимен детектив во Поаро на Агата Кристи во ИТВ сериите од 1989 година, со цел до 2011 година да се снимат сите серии со Поаро
Анимирани
Во 2004, NHK (Јапонска ТВ мрежа) продуцира 39 анимирани серии со наслов Најголемите детективи на Агата Кристи, Поаро и Марпл, како и серии под истиот наслов, објавени во 2005 година. Сериите се адаптирани на неколку од најдобрите раскази со Поаро и Марпл, започнати со емитување од 4 јули 2004 - 15 мај 2005 година. Сега се прикажува репризно на NHK и останати ТВ мрежи низ Јапонија. Гласот на Поаро го толкува Сатоми Котара, а додека на Госпоѓица Марпл Јачигуса Каору.
Радио
Постојат бројни радио адаптации од расказите со Поаро, неодамна емитувани на BBC радио 4 (и стандардно повторувани на BBC7), под раскажувачство на Џон Мофат. Во 1939 "Играчите на Меркур го драматиризаат „Убиството на Роџер Акројд" на CBS Кемпбел Плејхаус". Во 1945 година, радио серија од 11 епизоди со времетраење од 30 минути, го пренесуваат Поаро од Лондон во Њујорк, со глумецот Харолд Хубер, подобро познат по улогата на полициски офицер, во различни филмови на Чарли Чен.
Пародии и наводи
Во Убиство со смрт од авторот Нил Симонс, Џејмс Коко игра улога со име „Мило Периер" кој е пародија на Поаро. Филмот вклучува пародии на Чарли Чен, Сем Спејд, Ник и Нора Чарлс и Госпоѓица Марпл. Поаро исто така има пародија и во епизода од „Утрински грабеж во Ориент Експрес".
Во епизода од Animaniacs, ликот Јако Варнер е претставен како „Херкул Јако". Се работи за грабеж на дијамант од брод, вклучувајќи повеќе осомничени.
Во филмот Spiceworld, Херкул Поаро (Хју Лари) ја обвинува Ема Бантон за поврзаност со оружје, но откако ќе му се насмевне, Поаро обвинува невин човек за криминално дело. Во Шерлок Холмс: Разбудениот, Поаро се појавува како младо момче на воз кој ги транспортира Холмс и Ватсон. Холмс му помага момчето со мозаик, а Ватсон му дава совет за користење на „малите сиви мозочни клетки“, создавајќи впечаток дека Поаро тоа првпат таму го слушнал.
Белгиската пивница „Brasserie Ellezelloise" направи висококвалитетно пиво со назив Херкул, со етикета од ликот на Херкул Пуаро.
Дејв Стоун создава две пародии од Поаро, со име Дупонт. Во првата, Андре Дупонт се појавува како детектив-судија во пародијата со име Dowager Duchess of Ghent. Во втората, Емил Дупонт се појавува во новелата на Бернис Самерфилд, Брод со будали. Во Англиската верзија од Џеронимо Стилтон-сериите, главниот глумец има пријател со име „Херкул Поаро"
Во анимираната серија Детектив Конан, детективската агениција на Mоури Когоро се наоѓа над Поаро кафулето. Во израелската серија The Pajamas еден од улогите е грд полицаец со име „Марсел Фуеро" како референца на Поаро( „Поаро" и „Фуеро" се пишуваат исто на еврејски).
Во новогодишното издание на специјалното комедиско шоу во Португалија Crime na Pensão Estrelinha (водено од најдобриот португалски комедијант Херман Џозе), се наоѓа карактер со име „Hércules Pirô ".
Српски Албанци
Албанците во Србија, или Српски Албанци, се една од етничките групи кои живеат во републиката. Според пописот од 2002 година, во Србија имало 61,647 Албанци, со исклучок на Косово. Од овие, 59,952 (или 1,10 %) живеат во Централна Србија, претежно во Прешевската Долина, во најјужниот дел од Србија во близина на границата со Косово. Тие главно живеат во општините Прешево и Бујановац, но и во дел од општината Медвеѓа. Во автономната покраина Војводина, има 1,695 (или 0,08%) Албанци.
Географија
Во општините Прешево и Бујановац Албанците формираат мнозинство од населението (89.1% во Прешево и 54.69% во Бујановац според пописот од 2002). Во општината Медвеѓа, Албанците се втора најголема етничка група по Србите, и нивното учество во општината било 28.67% во 1991 и 26.17% во 2002.
Регионот на Бујановац и Прешево е познат на англиски како Preševo Valley (српски и македонски: Прешевска Долина, Preševska Dolina, албански: Lugina e Preshevës). Терминот "Прешевска Долина" е користен од албанските националисти исто како и терминот "источно Косово" (на албански: Kosova Lindore) за трите албански општини во јужна Србија. Во официјалните документи од Владата на Србија, се користи исклучиво терминот „Јужна Србија“ (на српски "југ Србије").
Историја
Албанците во Србија се доселуваат за време на Османлиското Царство, кога ги напаѓале границите на Стара Србија. тогаш тие живееле во Новопазарски Санџак, како и во градовите Ниш, Куршумлија, Топлица, но по осамостојувањето на Србија, според албанската историографија, од тие простори тие се иселиле. Сепак до ден денес останале територијалните претензии кои Албанците ги имаат кон Србија, вклучувајќи ги и тие региони во кои тие некогаш наводно живееле.
Во 1992, Албанците од јужна Србија организирале референдум на кој гласале дека Прешево, Медвеѓа и Бујановац треба да се соединат кон Косово. Помеѓу 1999 и 2001, Албанска герилска организација, ОВПМБ (Ослободителна војска на Прешево, Медвеѓа и Бујановац), (на албански Ushtria Çlirimtare e Preshevës, Medvegjës dhe Bujanocit, UÇPMB), станала оперативна во овој регион со цел да ги отцепи овие три општини од СР Југославија и да ги припои кон Косово по осамостојувањето од Србија. Овие случувања предизвикале помал медиски интерес, него случувањата во Косово и Македонија. Од тогаш. Албанската Коалиција од Прешевската Долина добила претставник во Националното Собрание на Србија, кадешто моментално има еден пратеник.
Култура
Образованието на албански е овозможено во основните и средните училишта. Има и факултетски курсеви на албански, во Белград, главниот град на Србија, но студентите главно ги земаат нивните универзитетски дипломи во Универзитетот на Приштина во Косово, во Македонија или во албанските Универзитети.
Косовски Албанци
Косовските Албанци се најголемата етничка група во Косово и според уставот на Србија една од етничките групи во Србија. Според српското гледиште тие се дел од Српските Албанци, а според косовското гледиште тие се мнозинска етничкта група во независна Република Косово. Според југословенскиот попис од 1991 година, бојкотиран од Албанците, на Косово имало 1,596,072 етнички Албанци или 81.6% од населението. По пресметките во 2000, на Косово имало меѓу 1,584,000 и 1,733,000 Албанци или 89% од населението, но денеска нивната процентуална застапеност е над 92%.
Белград
Белград, има мала албанска заедница. Во пописот од 1981, биле регистрирани 8,212 Албанци. Во 1991 имало 4,985 Албанци во Белград. По Косовската војна овој број се намали на 1,492.
Список на државни водачи во 1254 година
Ова е список на државни водачи во 254 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Лејтон Бејнс
Лејтон Бејнс (Leighton Baines; р. 11 декември 1984) — англиски фудбалер, играч од одбраната на Евертон и на англиската фудбалска репрезентација.
Тој ја започнал својата кариера во Виган Атлетик, со кого ја освоил Првата дивизија во сезонатата 2002-2003 и бил второпласиран во Чемпионшип лигата во сезоната 2004-2005, а успеа да стигне и до финалето на Лига купот во 2006. Тој му се приклучил на Евертон во 2007 година, помагајќи им стигне да стигнат до финалето на ФА Купот во 2009. Тој играл за Англија во репрезентацијата до 21-на година и во сениорската репрезентација за која настапува од 2010 година.
Младински кариера
Бејнс ја започнал својата кариера како лево крило во Ливерпул центарот на извонредност како навивач на Ливерпул во детството. Тој, исто така, ја претставувал Мерсисајдската младинска екипа, но неговата кариера отишла далеку од Ливерпул откако тој не успеал да се наметне во првата екипа. И покрај интересот од Вулверхемптон тој одлучил да му се приклучи на Виган Атлетик.
Виган Атлетик
Бејнс го направил своето деби за Виган Атлетик во 2002 година, и бил член на екипата која ја освоила Втората дивизија тогаш, во сезоната 2002-03. Тој беше редовен во првата екипа и кога Виган освои промоција во Премиер лигата во сезоната 2004-05. Таа сезона Бејнс го постигна својот прв гол за клубот, со шут од голема далечина против Ипсвич Таун.
Бејнс верува дека ќе биде песимист и често се сомневал во својата фудбалска способност, кога тој обезбеди промоција со Виган, тој се сомневал дека е доволно добар за да игра во Премиер Лигата: "Ние освојвме промоција во Премиер Лигата и јас веднаш размислував, 'Каде одам сега'? "Јас требаше да славам, но јас голем дел од тоа лето се грижев за она што би било кога најголемиот дел од следната сезона би требало да го потрошам седејќи на клупата за резерви.
Бејнс потпиша нов договор со Виган во февруари 2005 година и покрај тоа што беше поврзан со голем број на клубови од Премиер лигата, вклучувајќи ги Манчестер Јунајтед, Арсенал и Евертон но тој го продолжи својот договор, повторно, по импресивните партии во својата прва сезона во Премиер Лигата. Во меѓувреме тој беше во почетната екипа на Виган кој играше во финалето на Лигата Купот 2006 година каде тие беа поразени од Манчестер Јунајтед.
Евертон
Во јули 2007 година Бејнс ја отфрли понудата на Сандерленд, иако нивната понуда од 6.000.000 £ беше прифатена од страна на Виган. Следниот месец, всушност, тој потпиша за Евертон за почетен износ од 5.000.000 £, со можност за уште £ 1.000.000, а тој зависеше од бројот на настапите на Бејнс за Евертон.
Тој не играше редовно во својата прва сезона, со што направи само 29 настапи во сите натпреварувања, што поради повреда, а што поради добрата форма на Фил Џагиелка и Жозеф Јобо како централни одбранбени играчи поради што Џолеон Лескот играше на позицијата лев бек. Во неговата втора сезона во Евертон бројот на настапите на Бејнс драстично се зголемува. Поради повредата на Јобо, Лескот се пресели во центарот на одбраната и Бејнс игра на својата позиција лев бек. Тој беше прогласен за играч на месецот на Евертон два месеци по ред во сезоната 2008-09. Бејнс го постигна својот прв гол за Евертон против Портсмут на 21 март, на Фратон парк, по 57 меча (во сите натпреварувања) без погодок. На 30 август 2009 година, тој постигна погодок во последната минута со удар од белата точка во 2-1 победата над неговата поранешна екипа Виган. Еден месец подоцна, тој беше капитен на Евертон за првпат во натпревар од УЕФА Лига Европа против АЕК Атина.
Во кампањата 2010-11 Бејнс ги одигра сите можни минута за Евертон во Премиерлигашките натпревари и постигна седум гола во сите натпреварувања. Неговиот придонес беше награден со наградите: играч на сезоната на клубот,  Players' Player of the Season, и гол на сезоната. Два од овие погодоци беа постигнати од слободен удар против Тотенхем и против Челзи. А, токму тој гол против Челзи беше изгласан за гол на сезоната на Евертон. Другите погодоци беа против Манчестер Сити, Сканторп, Астон Вила, Блекбурн Роверс и Виган Атлетик. Тој, исто така, придодаде и 11 асистенции во текот на сезоната и заврши како 5 асистент целокупно во лигата и беше највисоко рангираниот дефанзивец на листата.
Бејнс постигна пет гола во текот на сезоната 2011-12, и стигна до 99 последователни лигашки натпревари пред да ја заврши својата сезона прерано поради повреда. Неговите перформанси на позицијата лев бек биле доволно импресивни за тој да биде избран во Екипата на годината во Премиер Лигата во 2012 година, првиот играч на Евертон кој го сторил тоа после 22 години кога Невил Саутхал бил избран во Екипата на годината за сезоната 1989-1990.
NGC 2252
NGC 2252 — расеано ѕвездено јато во соѕвездието Еднорог, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 2252 се споменува и како OCL 514.
Откривање
Објектот е откриен на 27 јануари 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2252 е од видот IV2p. Видливиот сјај во рамките на интервалот од минималната до максималната честота изнесува 7,7 m. NGC 2252 има само една позната привидна димензија, која изнесува 18'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 6 ч 34 м 19,8 с, а неговата деклинација, односно висината на лакот на тој агол, + 5° 19' 22".
Други поделби
Проучување на NGC 2252 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 227; додека во Каталогот на основни ѕвезди (GSC) е групиран под бројот 154. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 923.
Министерство за транспорт и врски (Финска)
Министерството за транспорт и врски (LVM, liikenne- ja viestintäministeriö, kommunikationsministeriet) е едно од дванаесетте министерства што ја сочинуваат финската влада. Ова министерство ја надгледува транспортната мрежа на Финска и комуникациските услуги во земјата.
Буџетот на Министерството за транспорт и врски, за 2018 година бил 3.362.555.000 евра. Во министерството се вработени 180 лица.
Фелтен
Фелтен (Velten) — град во округот Горен Хафел, во сојузната покраина Бранденбург, Германија. Се наоѓа 10 километри југозападно од Ораниенбург и 24 километри северозападно од Берлин.
Министерство за транспорт и врски (Финска)
Агенции кои се во рамките на административниот дофат на министерството, се: Финската транспортна агенција, Трафи, ФИКОРА и Финскиот метеоролошки институт. Министерството е надлежно на неколку државни компании, од кои најзабележителна е Националното јавно радиодифузно претпријатие на Финска, Јле.
Наводи
<references group="" responsive="1">
Космос-501
Космос-501 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Капустин Јар, СССР на 12 јули 1972 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 250 килограми. Космос-501 бил сателит наменет за воено и научно истражување.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 108,2 минути, додека аголот на наклонетост на орбиталната рамнина во однос на рамнината на екваторот изнесувала 48,4°. Најголемото растојание од Земјата го достигнал на 2071 км, а најмалото на 215.
Теодомер
Теодомер (или Теодомир), син на Рикомер, франкиски војсководец во служба на Рим и конзулот во 384, и на Аскила, бил крал на Франките, веројатно на оние рипуарските,, , на почетокот на 5 век. Тој бил заклан заедно со мајка му во 421 или во 428.
Животопис
Единствен сигурен извор за Теодомер даваат раскажувањата на Григориј Турски кој споменува дека римски извори зборуваат за Теодомер, крал на Франките и син на Рикомер и Аскила, заклан од страна на Римјаните заедно со неговата мајка. Не се знае точната дата на овие настани а датите 421, или 428 се рани. Датата не ја кажуваат ниту Годфроа Курт ниту Мишел Руш,.
Може да се чини чудно тоа дека синот на некој франкиски војсководец во служба на Рим кој редовно е присутен во дворот станува крал на Франките. Сепак тоа се случувало и порано во минатото, во случајот на Малобавд кој триесет години претходно бил « гроф на домашните » во римската војска и « крал на Франките »,.
Тој потоа бил заклан заедно со мајка му од страна на Римјаните со мајка му во 421 или во 428. Во делото “Речник на Франките, меровиншките времиња“ ( Dictionnaire des Francs, les Temps mérovingiens ), (1996), Пјер Рише го смета следново : « Тој ја поддржува каузата на узурпаторите Константин III и Јовин ». Според него, Теодомер бил погубен од тамошната римска власт (под императорот Хонориј) бидејќи ги поддржувал узурпаторите. Тоа е можно, но узурпаторите Константин и Јовин биле од 407 до 411 и не е многу јасно зошто Хонориј би чекал 10 до 20 години за да ги казни нивните поддржувачи.
Хипотези околу неговото потомство
Според некои автори, Теодомер би можел да биде таткото на Хлодион Долгокосиот, но за тоа прашање сè уште се дебатира.
Без да прецизира дали Теодомер е тетко на Хлодион, Годфроа Курт смета дека Теодомер (односно Теодомер) за припадник на Меровинзите. Најпосле, според Кристијан Сетипани, ономастичките елементи кои го сочинуваат името Рикомер и Теодоми(е)р (Рикомер и Теодомер) постојат и кај потомците на Хлодион (Меровех, Хилдерик, Теодорих, Клодомир).
Музеј на Министерството за финансии и јавниот долг
Музеј на Министерството за финансии и јавниот долг (Museo de la Secretaría de Hacienda y Crédito Público) — ликовен музеј во градот Мексико, Мексико. Сместен е во Архиепископскиот дворец, изграден во 1530 г. од калуѓерот Хуан де Сумарага врз темелите на разурната пирамида посветена на ацтечкиот бог Тескатлипока. Во 1867 г. во зградата се вселило Сметководственото одделение на Министерството за финансии на Мексико. Подоцна објектот е отстапен на музејот кој има голема уметничка збирка и артефакти посветени на богот.
Национал Монте де Пиедад
Национал Монте де Пиедад е административна институција во Град Мексико.
Фински институт за истражување на шумите
Финскиот институт за истражување на шумите (Metsäntutkimuslaitos, Skogsforskningsinstitutet), позната како Метла, е подредена агенција на Министерството за земјоделство и шумарство на Владата на Финска.
Институтот има законски должности, преку истражувања, да промовира економично, еколошко и социјално одржливо управување и користење на шумите. Метла е еден од најголемите европски институти за истражувачки дејности во областа на шумарството, со годишен буџет од околу 40 милиони евра и 9 главни истражувачки единици (во Јоенсу, Канус, Колари, Лопи Лејлејн, Паркано, Савонлина Пункахарју, Рованими, Сунењоки и Ванта).
IC 814
IC 814 — галаксија во соѕвездието Воловар, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 814 се споменува и како NGC 5731, UGC 9460, MCG 7-30-47, CGCG 220-45, KCPG 430B, IRAS 14382+4259.
Откривање
Објектот е откриен на 1 септември 1888 година од страна на Луис Свифт.
Податоци од набљудување
Според морфолошката класификација на галаксиите, IC 814 е од видот Sbc. Видливиот сјај со голо око изнесува 13,2 mag, а оној во рамките на интервалот од минималната до максималната честота 14 mag, додека површинскиот сјај изнесува 12,6 m/лм2. IC 814 има привидни димензии од 1,6' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 40 м 9,3 с, а неговата деклинација, односно висината на лакот на тој агол, +42° 46' 45". Положбениот агол на објектот е во износ од 116°.
Други поделби
Проучување на IC 814 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 52409.
Андреј Бели
Борис Николаевич Бугаев (рус. Бори́с Никола́евич Буга́ев; Москва, 26 октомври 1880 - Москва, 8 јануари 1934), познат под книжевното име Андреј Бели (рус. Андре́й Бе́лый), бил руски поет, романописец, есеист и книжевник.
Животопис
Тој бил син на угледниот математичар Николај Бугаев. Борис исто така се школувал на природно-математичкиот факултет во Москва. Истовремено интензивно ја проучувал современата и класичната книжевност и филозофија. По естетичките и поетските ставови тој спаѓа во младата генерација на руските симболисти. На неговите убедувања влијание имале Кант, Ниче, Рикерт, Владимир Соловјов, а посебно поетот Рудолф Штајнер, чиј соработник и следбеник бил Бели. Со спојување на во драмските, епските и лирските елементи создал нов книжевен жанр симфонија. Напишал четири симфонии: Херојска, Драмска, Враќање и Пехар невреме. Има објавено неколку збирки на песни: Злато во азурата, Урна и Пепел. Експериментирал на планот за јазик во поемата Глосолалија. Темата на Октомвриска револуција ја обработил во поемата Христос Воскресе.
Џовани Доменико Маралди
Џовани Доменико Маралди (Giovanni Domenico Maraldi) или Жан-Доминик Маралди (Jean-Dominique Maraldi; 17 април 1709 – 14 ноември 1788) — италијанско-француски астроном, внук братанец на астрономот Џакомо Филипо Маралди.
Роден е во Периналдо, Лигурија и се преселил во Париз во 1727 г. Веќе во 1731 г. станал член на Француската академија на науките. Во 1746 г. ја набљудувал Шезоовата комета заедно со Жак Касини кога ги открил двете збиени ѕвездени јата M15 (NGC 7078) и M2 (NGC 7089). Во 1772 г. го завршил работниот век и се вратил во родниот град.
Во чест на Џовани и чичко му, Џакомо е наречен месечевиот кратер Маралди.
909 п.н.е.
909 п.н.е. — година според општоприфатениот календар. Тоа била 909. година пред новата ера, 909. од првиот милениум п.н.е., 9. од 10 век п.н.е. и последна од 900-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 909 година се протега во 1727 и 1728, додека според второто гледиште, годината трае во текот на 1787 и 1788 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 366 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1577 и 1576 исламска година пред хиџра.
Абецедариум (Трубар)
Абецедариум (Abecedarium) — заедно со Катехизмус (Катехизам) — прва печатена книга на словенечки јазик. Тоа е книшка од осум листа за помош на луѓето да ја научат азбуката. Протестантскиот реформатор Примож Трубар ја испечатил во 1550 годин во „швабахер“ (готско писмо), и повторно го издал со некои исправки со латинско писмо во 1555 и 1566 година. Подобрена верзија била испечатена од Себастјан Крељ во 1566 година. И двата и Абецедариумот и Катехизмусот се значајни во развојот на словенечкиот јазик.
Историја
Иако со децении се претпоставувало дека Катехизмусот бил печатен во Тибинген, ново истражување покажало дека најверојатно бил печатен во 1550 година од Петер Френце во Швебиш Хал.
Современо издание
Абецедариумот бил издаден во октомври 2008 година за првпат на модерен словенечки јазик. Ова школско издание ги вклучува текстовите на словенечки од Трубаревото време како и превод на модерен словенечки со забелешки. Слично, Катехизмусот, другата „прва“ словенечка книга, бил издаден во октомври 2009 година. „Беседа за верата“ (Pridiga o veri) од Катехизмусот е достапна на словенечки, англиски, германски и есперанто.
Ораниенбург
Ораниенбург (Oranienburg) — град и административно седиште на округот Горен Хафел, во сојузната покраина Бранденбург, Германија.
Географија
Ораниенбург е сместен на бреговите на реката Хафел, 35 километри северно од Берлин.
743
743 (Римски бројки) — година според општоприфатениот календар. Тоа била 743 година од новата ера, 743. од првиот милениум, 43. од VIII век и четвртта од 740-тите.
Ораниенбург
Градски единици
Градот се состои од 9 градски единици:
Историја
Првичното име на Ораниенбург било Бецов. Градот бил основан во 12 век и бил првпат споменат во 1216. Се верува дека Алберт I ја наредил изградбата на замок на бреговите на Хафел. Околу замокот постоела населба на трговци и занаетчии.
Во 1646, Фридрих Вилхелм I се оженил со Луизе Хенриете. Таа била восхитена од градот Бецов, па поради тоа нејзиниот маж ѝ го подарил целиот регион. Принцезата наредила да се изгради нов замок во холандски стил и го нарекла Ораниенбург или Замок Ораниенбург. Во 1653, градот Бецов бил преименуван во Ораниенбург.
Силвио Гезел, основачот на слободната економија („Freiwirtschaft“), живеел во Ораниенбург помеѓу 1911 и 1915, објавувајќи го своето списание, „Der Physiocrat“. Се вратил во градот во 1927 и останал тука до својата смрт во 1930. Градот останал средиште на движењето за слободна економија додека не бил преземен од нацистичкиот режим во 1933 и многу следбеници на Гезел завршиле како затвореници во концентрацискиот камп во градот.
743
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6251 и 6252 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5493 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4503 и 4504 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1496.
Ораниенбург
Историја
Ораниенбург бил исто така центар на проектот за јадрена енергија на Нацистичка Германија и според воениот историчар Ентони Бивор, отпочнувањето на Битката за Берлин од Сталин било мотивирано од неговата желба за освојување на објектот. Исто така се тврди дека уништувањето на објектите на американските воздушни сили на 15 март 1945 било направено како превентива од потпаѓање во советски раце.
Длабоко море
Длабокото море или длабокиот слој — најнискиот слој во океанот, кој постои под термоклинот и над морското дно, на длабочина од 1000 фатоми (1800 m) или повеќе. Малку или воопшто не навлегува светлина во овој дел од океанот, а повеќето од организмите што живеат таму се потпираат за егзистенција на органска материја која паѓа произведена во фотичната зона. Поради оваа причина, научниците некогаш претпоставувале дека животот ќе биде редок во длабоките океани, но практично секоја сонда открила дека, напротив, животот е изобилен во длабоките океани.
NGC 2253
NGC 2253 — засега неутврден објект во соѕвездието Жирафа, заведен во Новиот општ каталог на длабоконебесни тела.
Длабоко море
Во 1960 година, батискафот Триесте се спуштил на дното на ровот Маријана во близина на Гуам, на 10,911 метри, најдлабоката позната точка во кој било океан. Ако Монт Еверест (8.848 метри) би бил потопен таму, неговиот врв би бил повеќе од една милја под површината. Откако батискафот бил пензиониран, јапонското возило со далечинско управување (РОВ) Каико станал единствениот брод што можел да достигне оваа длабочина додека не бил изгубен во морето во 2003 година. Во мај и јуни 2009 година, хибридниот РОВ Нереус се вратил во Челинџер Дејп за серија од три нуркања до длабочини над 10.900 метри.
NGC 2253
Откривање
Објектот е откриен на 1 ноември 1788 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 6 ч 43 м 42 с, а неговата деклинација, односно висината на лакот на тој агол, + 65° 12' 22".
Други поделби
Проучување на NGC 2253 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 21; додека во Каталогот на основни ѕвезди (GSC) е групиран под бројот 4109. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 686.
Велике Жабље
Велике Жабље (словенечки: Velike Žablje) — населба во Општина Ајдовшчина во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Длабоко море
Се претпоставува дека повеќе се знае за Месечината отколку за најдлабоките делови на океанот. Животот на длабокото океанско дно се претпоставувало дека се потпира само на органската материја што паѓа, а со тоа и на сонцето, за неговиот извор на енергија сè до откривањето на просперитетни колонии на ракчиња и други организми околу хидротермалните отвори во доцните 1970-ти. Новите откритија откриле групи на суштества кои добивале хранливи материи и енергија директно од топлински извори и хемиски реакции поврзани со промените на минералните наоѓалишта. Овие организми напредуваат во целосно без светлина и анаеробни средини во многу солена вода која може да достигне 300 °F (150 °C), извлекувајќи ја нивната храна од сулфурводород, кој е многу токсичен за речиси целиот копнеен живот. Револуционерното откритие дека животот може да постои под овие екстремни услови ги променило мислењата за шансите да има живот на друго место во универзумот. Научниците сега шпекулираат дека Европа, една од месечините на Јупитер, можеби ќе може да поддржува живот под неговата ледена површина, каде што има докази за глобален океан со течна вода.
Светлина
Природната светлина не продира во длабокиот океан, со исклучок на горните делови на мезопелагиската зона. Бидејќи фотосинтезата не е можна, растенијата и фитопланктонот не можат да живеат во оваа зона, и бидејќи тие се примарни производители на речиси сите Земјини екосистеми, животот во оваа област на океанот мора да зависи од изворите на енергија од друго место. Со исклучок на областите блиску до хидротермалните отвори, оваа енергија доаѓа од органски материјал кој се спушта надолу од фотичната зона. Органскиот материјал што тоне е составен од честички од алги, детритус и други форми на биолошки отпад, кој колективно се нарекува морски снег.
Притисок
Бидејќи притисокот во океанот се зголемува за околу 1 атмосфера на секои 10 метри длабочина, количината на притисок што ја доживуваат многу морски организми е екстремна. До последните години, на научната заедница ѝ недостигале детални информации за ефектите од притисокот врз повеќето организми на длабоко море, бидејќи примероците што се сретнале пристигнале на површината мртви и не биле забележани под притисокот на кој живееле. Со доаѓањето на стапици кои вклучуваат специјална комора за одржување на притисокот, неоштетените поголеми метазоински животни биле извадени од длабокото море во добра состојба.
Соленост
Соленоста е неверојатно константна низ длабокото море, со околу 35 промили. Има некои мали разлики во соленоста, но ниедна не е еколошки значајна, освен во Медитеранот и Црвеното Море.
Температура
На која било длабочина, температурата е практично непроменлива во долги временски периоди, без сезонски промени и со многу мала меѓугодишна варијабилност. Ниту едно друго живеалиште на земјата нема толку константна температура.
Во хидротермалните отвори, температурата на водата како што излегува од оџаците на „црниот пушач“ може да биде висока до 400 °C (се чува од вриење поради високиот хидростатички притисок) додека за неколку метри може да се врати на 2 до 4 °C.
Биологија
Наместо да се потпираат на гас за нивната пловност, многу длабоки морски видови имаат гликозаминогликани, што им обезбедува многу мала густина. Исто така, вообичаено е меѓу длабоководните лигњи да се комбинира желатинозното ткиво со комора за флотација исполнета со целомична течност составена од метаболички отпаден производ амониум хлорид, кој е полесен од околната вода.
Средноводните риби имаат посебни прилагодувања за да се справат со овие услови - тие се мали, обично се под 25 сантиметри; тие имаат бавен метаболизам и неспецијализирани диети, претпочитаат да седат и да чекаат храна, наместо да трошат енергија барајќи ја. Имаат издолжени тела со слаби, водени мускули и скелетни структури. Тие често имаат издолжени вилици со шарки со заоблени заби. Поради ретката дистрибуција и недостатокот на светлина, тешко е да се најде партнер со кој ќе се размножува, а многу организми се хермафродити.
Бидејќи светлината е толку ретка, рибите често имаат поголеми од нормалното, тубуларни очи со само ќелии од прачка. Нивното нагорно видно поле им овозможува да ја бараат силуетата на можниот плен. Меѓутоа, рибите кои се плен имаат прилагодувања за да се справат со грабливците. Овие адаптации главно се занимаваат со намалување на силуетите, како форма на камуфлажа. Двата главни методи со кои се постигнува ова се намалување на површината на нивната сенка со странична компресија на телото и контра осветлување преку биолуминисценција. Ова се постигнува со производство на светлина од вентрални фотофори, кои имаат тенденција да произведуваат таков интензитет на светлина за да ја направат долната страна на рибата сличен изглед на светлината на позадината. За почувствителен вид при слаба осветленост, некои риби имаат ретрорефлектор зад мрежницата. Рибите со „фенерче“ го имаат овој плус фотофори, кои ја користат за откривање на сјајот на очите кај други риби.
Организмите во морските длабочини се речиси целосно зависни од жива и мртва органска материја која паѓа со приближно 100 метри дневно. Дополнително, само околу 1 до 3% од производството од површината стигнува до морското дно главно во форма на морски снег. Поголеми паѓања на храна, како што се трупови на китови, исто така се случуваат и студиите покажале дека тие може да се случуваат почесто отколку што се верува во моментов. Постојат многу чистачи кои главно или целосно се хранат со големи падови на храна, а растојанието помеѓу труповите на китови се проценува на само 8 километри. Покрај тоа, постојат голем број на филтри кои се хранат со органски честички со помош на пипала, како што е Freyella elegans.
Морските бактериофаги играат важна улога во циклусот на хранливите материи во седиментите на длабоко море. Тие се исклучително богата (од 5 × 10 12 и 1 × 10 13 фажи по квадратен метар) во седиментите од целиот свет.
И покрај тоа што се толку изолирани, организмите во длабочините на морето сè уште се оштетени од човечката интеракција со океаните. Лондонската конвенција има за цел да ја заштити морската средина од фрлање отпад, како што се тиња од отпадни води и радиоактивен отпад. Студијата покажала дека во еден регион имало намалување на длабинските корали од 2007 до 2011 година, при што намалувањето се припишува на глобалното затоплување и закиселувањето на океаните, а биолошката разновидност се проценува дека е на најниско ниво во последните 58 години. Закиселувањето на океаните е особено штетно за длабокоморските корали бидејќи се направени од арагонит, лесно растворлив карбонат и затоа што растат особено бавно и ќе бидат потребни години за да се опорават. Длабокото ловење на морето, исто така, му штети на биолошката разновидност со уништување на живеалиштата во длабоко море, за кои може да бидат потребни години за да се формираат. Друга човечка активност што ја промени биологијата на длабочините на морето е рударството. Една студија покажала дека на едно рударско место популацијата на риби се намалила на шест месеци и на три години, и дека по дваесет и шест години популациите се вратиле на истите нивоа како пред нарушувањето.
Хемосинтеза
Постојат голем број на видови кои примарно не се потпираат на растворената органска материја за нивната храна и тие се наоѓаат во хидротермалните отвори. Еден пример е симбиотската врска помеѓу цевчестиот црв Riftia и хемосинтетичките бактерии. Токму оваа хемосинтеза ги поддржува сложените заедници што можат да се најдат околу хидротермалните отвори. Овие сложени заедници се еден од ретките екосистеми на планетата кои не се потпираат на сончевата светлина за нивното снабдување со енергија.
Прилагодување на хидростатички притисок
Длабокоморските риби имаат различни адаптации во нивните белковини, анатомски структури и метаболички системи за да преживеат во длабокото море, каде што жителите треба да издржат голема количина на хидростатички притисок. Додека другите фактори како достапноста на храната и избегнувањето на грабливци се важни, организмите во длабокото море мора да имаат способност да одржуваат добро регулиран метаболички систем во услови на високи притисоци. Со цел да се прилагодат на екстремната средина, овие организми развиле уникатни одлики.
Белковините се под големо влијание на зголемениот хидростатички притисок, бидејќи тие се подложени на промени во организацијата на водата за време на реакциите на хидратација и дехидратација на сврзувачките настани. Ова се должи на фактот дека повеќето интеракции ензим-лиганд се формираат преку наелектризирани или поларни интеракции без полнење. Бидејќи хидростатичкиот притисок влијае и на преклопувањето и склопувањето на белковините и на ензимската активност, видовите на длабоко море мора да претрпат физиолошки и структурни адаптации за да ја зачуваат функционалноста на белковините против притисок.
Актинот е белковина која е неопходна за различни клеточни функции. α-актинот служи како главна компонента за мускулните влакна и е високо зачуван кај бројни различни видови. Некои длабоки морски риби развиле толеранција на притисок преку промената на механизмот на нивниот α-актин. Кај некои видови кои живеат во длабочини поголеми од 5000 m, C.armatus и C.yaquinae имаат специфични замени на активните места на α-Актин, кој служи како главна компонента на мускулните влакна. Овие специфични замени, Q137K и V54A од C.armatus или I67P од C.yaquinae се предвидува дека имаат важност во толеранцијата на притисок. Замената во активните места на актин резултира со значителни промени во шаблоните на мостот на солта на белковината, што овозможува подобра стабилизација во врзувањето на АТП и распоредот на подединицата, потврдено со анализата на слободна енергија и симулацијата на молекуларната динамика. Откриено е дека рибите на длабоко море имаат повеќе солени мостови во нивните актини во споредба со рибите кои живеат во горните зони на морето.
Во однос на супституцијата на белковините, откриено е дека специфични осмолити ги има во изобилство кај рибите на длабоко море под висок хидростатички притисок. За одредени хондрихтиани, било откриено дека триметиламин N-оксид (TMAO) се зголемува со длабочината, заменувајќи ги другите осмолити и уреата. Поради способноста на TMAO да може да ги заштити белковините од белковините кои дестабилизираат со висок хидростатички притисок, серверите за прилагодување на осмолитот се важна адаптација за рибите во длабочините на морето да издржат висок хидростатички притисок. Длабокоморските организми поседуваат молекуларни адаптации за да преживеат и да напредуваат во длабоките океани. Полжавот Pseudoliparis swirei развил модификација во генот остеокалцин (bglap), каде што било пронајдено предвремено прекинување на генот. Генот на остеокалцин го регулира развојот на коските и минерализацијата на ткивото, а мутацијата на поместување на рамката се чини дека резултирала со отворен череп и формирање на коски врз основа на 'рскавица. Поради високиот хидростатички притисок во длабокото море, затворените черепи што ги развиваат организмите кои живеат на површината не можат да го издржат стресот. Слично на тоа, обичните коскени појави забележани кај површинските 'рбетници не можат да го одржат својот структурен интегритет под постојан висок притисок.
Истражување
Длабокото море е едно од помалку истражените области на Земјата. Притисоците дури и во мезопелагијата стануваат преголеми за традиционалните методи на истражување, барајќи алтернативни пристапи за истражување на длабочините на морето. Станиците за камера со мамка, мали потопни бродови со екипаж и ROV (возила на далечина) се три методи кои се користат за истражување на длабочините на океанот. Поради тешкотијата и трошоците за истражување на оваа зона, сегашното знаење е ограничено. Притисокот се зголемува при приближно една атмосфера на секои 10 метри што значи дека некои области на длабокото море може да достигнат притисок од над 1.000 атмосфери. Ова не само што го прави многу тешко да се дојде до големи длабочини без механички помагала, туку исто така создава значителна тешкотија кога се прават обиди за проучување сите организми што може да живеат во овие области бидејќи нивната клеточна хемија ќе биде прилагодена на такви огромни притисоци.
Сојузни држави на САД
Сојузните држави на САД се вкупно педесет на број и заедно со округот Колумбија и атолот Палмира ги сочинуваат Соединетите Американски Држави. Секоја држава има свој гувернер кој управува со државата. За нивните имиња, видете Список на гувернери на САД. Подолу се дадени најважните податоци за секоја сојузна држава.
Национална палата (Мексико)
Национална палата (Мексико) е седиште на федералната влада во Мексико.
Космос-502
Општи податоци
Сателитот е лансиран од космодромот Плесецк, СССР на 13 јули 1972 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 5900 килограми. Космос-502 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,1 минути, додека аголот на наклонетост на орбиталната рамнина во однос на рамнината на екваторот изнесувала 65,4°. Најголемото растојание од Земјата го достигнал на 262 км, а најмалото на 200.
Лидија или сЕ што знам за жените
„Лидија или сè што знам за жените“ — поетски роман на македонскиот писател Тихомир Јанчовски, издаден во 2018 година во сопствено издание.
Содржина
Поетскиот роман „Лидија или сè што знам за жените“ од Тихомир Јанчовски во издание на авторот е поетски роман напишан во еден здив, или како што кажува авторот за пет дена. „Лидија или сè што знам за жените“ е прво прозно дело на овој автор во жанрот поетски роман и претставува една луцидна и автобиографска приказна за „Поетот, музата, неговите приказни и нејзиното читање“. . „Лидија, или сè што знам за жените“ од Тихомир Јанчовски е погледот на светот на поетот, авторот. Не оптеретувајќи се дали ќе се допадне не читателот, на спонтан начин, успева да напише дело кое се чита во еден здив. Мислата на авторот тече како вода, а стилот е толку едноставен, што читателот се чувствува како да разговара со авторот. Овој роман се застапени современи, секојдневни и универзални теми. Претставува роман за убавото. За убавината на животот. Јанчовски, дури и кога пишува за тешки и мрачни теми, тоа го прави на едноставен, природен, благ начин. Така, тој ја опишува сончевата Битола која живее вистински. Широк Сокак е секако тука она збиралиште каде врие од луѓе кои го сакаат животот. Обичните луѓе се носителите на дејството, но исто толку убава е и осаменоста; „тагата е пожелна исто колку радоста, а обичната жена станува муза. Животот како да е овде и сега, едноставен и полн со смисла- пишува за овој роман Лидија Митоска-Ѓорѓиевска“
Список на државни водачи во 746 година
Ова е список на државни водачи во 46 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Трансмексикански Вулкански Појас
Трансмексикански Вулкански Појас (Eje Volcánico Transversal) или Сиера Невада — вулкански појас кој се простира на централно-јужниот дел од Мексико. Неколку од неговите највисоки врвови имаат снег по цела година. Тие се јасно видливи за голем број на луѓе кои живеат во околните населби кои се наоѓаат на поголема надморска височина.